Đelić: Treba izvoziti pamet, a ne pametne ljude
Potpredsednik vlade, Božidar Đelić govorio na skupu u Nemačkom maršalovom fondu o problemima zemlje i načinima za njihovo rešavanje
Obim i uslovi finansijske podrške Svetske banke Srbiji biće najvažnija tema koju će srpska delegacija pokrenuti tokom predstojećih sastanaka sa predstavnicima Svetske banke. rekao je potpredsednik vlade Srbije, Božidar Đelić. Predstavnici MMF-a biće informisani o napredovanju rasprave o zakonu o fiskalnoj odgovornosti, što je izlazak iz aranžmana sa tom organizacijom i dokaz da će Srbija samostalno voditi odgovornu politiku. Takva odgovornost šalje bitnu poruku. istakao je Đelić. Odgovarajući na pitanje kada će gradjani osetiti poboljšanje svog budžeta, Đelić je savetovao strpljenje. Kao ministar za nauku i tehnologiju, Đelić je istakao da je sa predstavnicima USAID-a, američkom akademijom nauka i drugim institucijama u pregovorima o održavanju prvog velikog dogadjaja u domenu nauke i tehnologije izmedju Srbije i Amerike, 10. jula iduće godine. Medjutim, ostaje pitanje koliko je realno da Srbija postane bitan svetski faktor u domenu nauke i tehnologije. rekao je Đelić. Poseta Đelića pored ekonomskih i naučnih pitanja, ima i politički deo, a sa administracijom će se voditi razgovori o nekoliko tekućih bitnih tema za bilateralne odnose dve zemlje. objasnio je potpredsednik vlade. Božidar Đelić je u Nemačkom maršalovom fondu dao poseban značaj desetogodišnjici svrgavanja Slobodana Miloševića sa vlasti uz podsećanje na sve teškoće – političke, ekonomske i bezbednosne, na koje je vlada nailazila na svom demokratskom putu.